न्यूज डेस्क/ समाचार प्लस – झारखंड-बिहार
इंडोनेशिया की राजधानी जकार्ता में सोमवार को जबरदस्त भूकम्प आया है। इन जोरदार झटकों से पूरा जकार्ता सहम उठा है। रिक्टर स्केल पर 5.6 तीव्रता के आये भूकम्प के तेज झटकों से एक अस्पताल की इमारत भी ढह गयी है। इस इमारत के ढहने के बाद अब तक 44 लोगों की मौत की खबर आ रही है। जबकि 300 से अधिक लोग घायल हो गए हैं। आशंका जताई जा रही है कि यह आंकड़ा बढ़ भी सकता है। भूकम्प के बाद बचाव कार्य जोर-शोर से चल रहा है। भूकंप का एपिसेंटर जावा के सियांजुर में था।
भूकम्प की इस बड़ी त्रासदी के बाद भी लोगों ने डोलती इमारतों के वीडियो बनाये हैं जो सोशल मीडिया पर वायरल भी हो रहे हैं। जिस समय भूकम्प आया खतरे को भांपते हुए बहुत सारे लोग इमारतों से बाहर आ गये। इस दौरान कुछ लोगों ने इमारतों के हिलने का वीडियो भी बनाया। वीडियो में इमारतों के मलबे को भी देखा जा सकता है। सोशल मीडिया पर उस अस्पताल का वीडियो भी है, जो भूकंप के झटकों को झेल नहीं सका
बता दें, इंडोनेशिया में भूकंप के झटके आमतौर पर आते रहते हैं। शुक्रवार को राजधानी जकार्ता में भूकंप के झटके महसूस किए गए थे, रिक्टर स्केल पर इसकी तीव्रता 6.6 आंकी गयी थी।
— Zaid Ahmd (@realzaidzayn) November 21, 2022